
ROMÂNIA
JUDEŢUL BIHOR
MUNICIPIUL MARGHITA
             CONSILIUL LOCAL AL MUNICIPIULUI MARGHITA 

Proiect de hotărâre

privind predarea către Ministerul Dezvoltării Lucrărilor Publice și Administrației prin Compania Naţională de Investiţii “C.N.I.” S.A.,  a amplasamentului și asigurarea condițiilor în vederea executării obiectivului de investiţii Proiect tip- „Construire Cresă Medie, Municipiul Marghita, județul Bihor”
 
Analizând temeiul juridic:
-prevederile art. 6 şi art. 4 alin.(1) si alin.(2) din Capitolul I-Program naţional de construcţii de interes public sau social, art. 12 şi art. 13  din anexa nr. 3 a Ordonanței Guvernului nr. 25/2001 privind înființarea Companiei Naționale de Investiții “C.N.I.”- S.A, cu modificările și completările ulterioare;
- art. 129, alin 2 lit c) și alin 6 lit a) din O.U.G. nr. 57/ 2019 privind Codul Administrativ, cu modificările și completarile ulterioare; 

Luând în considerare :
· Referatul de aprobare al primarului cu  nr. de înregistrare 10619 din 6.10.2022;
· Raportul de specialitate al Directiei Tehnice, cu nr. înregistrare 10620  din 6.10.2022 

În baza art. 196 alin.(1) lit. A din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare , se propune Consiliului Local al Municipiului Marghita, întrunit în şedinţa extraordinară convocată de îndată din 7 octombrie  2022 următorul 
                                                Proiect de hotărâre:
                                                        
Art.1. Se aprobă predarea către Ministerul Dezvoltării Lucrărilor Publice și Administrației prin Compania Naţională de Investiţii “C.N.I.” S.A., pe bază de protocol,  a unui număr de 2 amplasamente în suprafață totală de 5.741 mp identificate astfel:
[bookmark: _Hlk115767606]-amplasament format din teren, domeniu public situat în municipiul Marghita, str. Eroilor, nr.13, județul Bihor și aflat în proprietatea Municipiului Marghita, teren în suprafață de 3.771 mp identificat potrivit Cărții funciare nr. 105474, nr. topo. 105474
   -amplasament format din teren, domeniu public situat în municipiul Marghita, județul Bihor și aflat în proprietatea Municipiului Marghita, teren în suprafață de 1.970 mp din totalul de 19.784 mp conform PAD identificat potrivit Cărții funciare nr. 105452, nr. topo. 105452 libere de orice sarcini, în vederea şi pe perioada realizării de către „C.N.I.” – S.A. a obiectivului de investiţii Proiect tip- „Construire Cresă Medie, Municipiul Marghita, județul Bihor”.

[bookmark: _Hlk102990591]Art.2. (1) Amplasamentele prevăzut la art 1. se predau viabilizate, conform documentelor urbanistice, cu respectarea reglementărilor în vigoare.
     (2) Nerespectarea acestei obligativități, constatată la data încheierii protocolului de predare sau ulterior acestei date, este de natură a atrage răspunderea beneficiarului UAT Municipiul Marghita județul Bihor, CNI-SA asigurându-și dreptul legal de acțiune în justiție în vederea sancţionării atitudinii culpabile a Municipiului Marghita, inclusiv solicitarea de penalităţi și acordarea de daune interese, când prin neasigurarea unor amplasamente viabilizate, Municipiul Marghita a adus atingere drepturilor și intereselor legitime ale “CNI”-SA.   

[bookmark: _Hlk115767877]Art.3. Se aprobă asigurarea finanțării de către unitatea administrativ-teritorială Municipiul Marghita, județul Bihor a cheltuielilor pentru racordurile la utilități (electrică, apa, canal, gaz sau alt tip de combustibil utilizat etc.);

Art.4. Unitatea administrativ-teritorială Municipiul Marghita,  se obligă să asigure, în condițiile legii, suprafețele de teren necesare pentru depozitarea și organizarea șantierului;

Art.5. Unitatea administrativ-teritorială Municipiul Marghita se obligă ca, după predarea amplasamentelor și a obiectivului realizat, să mențină destinația acestuia și să asigure mentenanța pe o perioadă de minim 15 ani.

Art.6. La data adoptării prezentei Hotărâri se revocă  HCL nr.217/01.11.2021 cu modificările și completările ulterioare.


Initiator                                                                          Vizat legalitate 
Primar                                                                          Secretar General 
Marcel Emil SAS –ADASCALITII                         Cornelia DEMETER

